Biroului  Permanent al 
Parlamentului Republicii Moldova

În conformitate cu prevederile art.73 din Constituţie şi art.47 din Regulamentul Parlamentului, se înaintează, cu titlu de iniţiativă legislativă, proiectul de hotărîre pentru completarea Hotărîrii Parlamentului nr.163-XV din 18 mai 2001 cu privire la unele măsuri de reglementare a atribuirii numerelor speciale 

de înmatriculare a mijloacelor de transport. 
Anexă:  Proiectul de hotărîre;


    Nota informativă.
Deputat în Parlament:
                                                        Iurie STOICOV

Proiect 

H O T Ă R Î R E
pentru completarea Hotărîrii Parlamentului 

nr.163-XV din 18 mai 2001 cu privire la unele 
măsuri de reglementare a atribuirii numerelor 
speciale de înmatriculare a mijloacelor de transport
 

Parlamentul adoptă prezenta hotărîre. 

 


Art.I. – La art.1 din Hotărîrea Parlamentului nr.163-XV din 18 mai 2001 cu privire la unele măsuri de reglementare a atribuirii numerelor speciale de înmatriculare a mijloacelor de transport, (Monitorul Oficial al Republicii Moldova, 2001, nr.62, art.418), cu modificările ulterioare, după textul “Preşedintele Adunării Populare a Găgăuziei”, se introduce textul “Preşedintele Consiliului Superior al Magistraturii”. 

Art.II. – Prezenta hotărîre intră în vigoare la data adoptării. 

 
PREŞEDINTELE          PARLAMENTULUI
Notă informativă

În conformitate cu Hotărîrea Parlamentului nr.163-XV din 18 mai 2001 cu privire la unele măsuri de reglementare a atribuirii numerelor speciale de înmatriculare a mijloacelor de transport „numerele speciale de înmatriculare stabilite mijloacelor de transport ale Parlamentului, Preşedintelui Republicii Moldova şi Guvernului sînt atribuite de către Guvern mijloacelor de transport care deservesc: deputaţii, primele persoane oficiale de stat alese sau numite de Parlament, Preşedintele Adunării Populare a Găgăuziei; membrii Guvernului, prefecţii, preşedinţii de consilii judeţene, şefii de departamente de pe lîngă Guvern.

În urma modificărilor recente a Legii nr.947-XIII din 19.07.1996, Preşedintele Consiliului Superior al Magistraturii este ales de către membrii Consiliului Superior al Magistraturii.

Totodată, reieşind din faptul că pînă la data adoptării acestor acte normative Preşedinte al Consiliului Superior al Magistraturii era şi Preşedinte al Curţii Supreme de Justiţie, al cărui mijloc de transport poseda număr special de înmatriculare, actualmente această funcţie nu cade sub incidenţa hotărîrii în cauză, deoarece nu este ales sau numit de Parlament.


Astfel, reieşind din înaltul statut al Consiliului Superior al Magistraturii în societate, consider oportun de a atribui autoturismului care deserveşte Preşedintele  Consiliului Superior al Magistraturii a unui număr special de înmatriculare din seria „RM-P” urmat de trei cifre.

